stanford-oval/wikipedia huggingface dataset:
בראדלי ג'יימס
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2008 | לואיס | ג'ק רות' | פרק: "Music to Die For" |
| 2008 | Dis/Connected | בן | סרט טלוויזיה של BBC Three |
| 2008 - 2012 | מרלין | המלך ארתור | תפקיד ראשי (5 עונות); 65 פרקים |
| 2009 | Children in Need | ארתור | פרק: "1.30" |
| 2014 | הומלנד | ג'יי.ג'י אדגרס | פרק: "The Drone Queen" |
| 2015 | איי זומבי | לואל טרייסי | 5 פרקים |
| 2016 | Damien | דמיאן ת׳ורן (אנ') | תפקיד ראשי; 10 פרקים |
| 2017 | Bounty Hunters | קיגן שרמן / ווב שרמן | 5 פרקים |
| 2018 - 2019 | מדיצ'י | ג'וליאנו דה מדיצ'י | תפקיד ראשי (עונות 3-2); 11 פרקים |
| 2019 | Strange Angel | בלש משפטי | פרק: "The Tower" |
| 2020 | המשחרר: מבצע אוולאנש | פליקס ל. ספארקס | דיבוב; 4 פרקים |
| 2023 | ויקינגים: ולהאלה | הארק | 5 פרקים |
ג'וניור מוראיס

אלויזיו צ'אבס ריביירו מוראיס ג'וניור נאסימנטו (בפורטוגזית: Aluísio Chaves Ribeiro Moraes Júnior Nascimе́nto באוקראינית: Алуі́зіо Ча́вес Рібе́йро Мора́ес Жу́ніор; נולד ב-4 באפריל 1987 בסנטוס) המוכר יותר כג'וניור מוראיס הוא כדורגלן אוקראיני יליד ברזיל, המשחק בעמדות החלוץ בקבוצת קורינתיאנס מליגת העל הברזילאית. בעבר שיחק בנבחרת אוקראינה.
קריירת מועדונים

ג'וניור מוראיס החל את קריירת הכדורגל שלו במועדון הכדורגל סנטוס מליגת העל הברזילאית. הוא גדל במחלקת הנוער שלו. בשנת 2006 עבר לקבוצה הבוגרת של המועדון. לאחר שלוש עונות בסנטוס עבר לקבוצת סנטו אנדרה. בשנת 2010 נמכר כרטיס השחקן שלו לקבוצה הרומנית גלוריה ביסטריצה תמורת סכום של 10 אלף יורו. הוא שיחק בשורות הקבוצה עונה אחת, במהלכה הבקיע 18 שערים. הופעתו המוצלחת בליגה הרומנית הביאה לכך שמספר קבוצות צמרת במזרח אירופה התחילו להתעניין בו. בסופו של דבר כרטיס השחקן שלו נמכר לקבוצת צסק"א סופיה הבולגרית. מוראיס שיחק בצסק"א עונה אחת, במהלכה הבקיע 16 שערים, מה שהפך אותו למלך השערים של הליגה הבולגרית באותה עונה. בשנת 2012 חתם על חוזה לשלוש שנים עם הקבוצה האוקראינית מטאלורג דונצק. בשנת 2015 עזב מרלוס את מטאלורג ועבר לקבוצת הצמרת האוקראינית דינמו קייב, גם כן לחוזה לשלוש שנים. עם סיום החוזה בדינמו קייב עבר לקבוצת שחטאר דונצק. במרץ 2022 חזר לאחר 13 שנה לברזיל וחתם בקורינתיאנס לשתי עונות.
קריירה בינלאומית

בשנת 2018 פנתה התאחדות הכדורגל האוקראינית למשרד הפנים של אוקראינה בבקשה להעניק אזרחות אוקראינית לג'וניור מוראיס. הבקשה אושרה ובמרץ 2019 הוא זומן לסגל של נבחרת אוקראינה.
משחקו הראשון במדי הנבחרת היה משחק מול פורטוגל במסגרת מוקדמות יורו 2020. במרץ 2021 פרש מהנבחרת.
תארים

מלך השערים של ליגת העל הבולגרית : 2011/2012
מלך השערים של ליגת העל האוקראינית : 2018/2019
אליפות אוקראינה (2) : 2015/2016, 2018/2019
הגביע האוקראיני: 2018/2019
גבינה בולגרית

| --- | --- |

 
 מאכלים
 סוג:  גבינה
 אזור מוצא:  הבלקן
 מוצא:  בולגריה
 מרכיבים עיקריים:  חלב כבש 
 גבינות
 סוג חלב:  עיזים, פרה, כבשים
 
גבינה בולגרית (בולגרית: сирене, מקדונית: сирење, אלבנית: djathë i bardhë) היא סוג של גבינה מלוחה שמקורה בדרום מזרח אירופה, והיא פופולרית במיוחד בבולגריה, טורקיה, גאורגיה, ומקדוניה הצפונית. הגבינה עשויה חלב עיזים, חלב פרה או חלב כבשים, ולעיתים עירוב של כמה סוגי חלב יחד. מרקם הגבינה מתפורר ומחוספס ואחוז השומן הנפוץ בישראל הוא בין 5%–24%. הגבינה משמשת לסלטים, אפייה וכן בצורתה הטבעית.
קיימת נטייה לבלבל בין גבינת הפטה לגבינה הבולגרית, אך תהליך הייצור שלהן וטעמן שונים. הבולגרית עוברת כבישה והיא יותר קשיחה, לעומת הפטה שנוטה להתפורר.
ג'וזפין לנגפורד

| --- | --- |

 לידה:  18 באוגוסט 1997 (בת 27) פרת', אוסטרליה 
 מדינה:  אוסטרליה 
 תקופת הפעילות:  מ-2013
 מקום לימודים:  All Saints College, Perth 
 פרופיל ב-IMDb
 
ג'וזפין לנגפורד (באנגלית: Josephine Langford; נולדה ב-18 באוגוסט 1997) היא שחקנית אוסטרלית. ידועה בעיקר בזכות תפקידה כטסה יאנג בסדרת הסרטים של "אחרי ש...", ובתור אמה ג'ונסון בסרט "מוקסי" מבית היוצר של נטפליקס.
ביוגרפיה

לנגפורד נולדה בפרת' שבמערב אוסטרליה וגדלה באפלקרוס (אנ'), פרוור בפרת'. היא בתם הצעירה של אליזבת לנגפורד, רופאת ילדים, וסטיבן לנגפורד, רופא מעופף ומנהל השירותים הרפואיים בשירות הרופאים המעופפים המלכותי של אוסטרליה אחותה הגדולה, קתרין לנגפורד, גם היא שחקנית.
קריירה

לנגפורד החלה לשחק בגיל 15, והופיעה במספר סרטים קצרים, "חינוך מיני" ו"כאשר נפרדים" משנת 2013, ו"דם צועני" משנת 2014. את הופעת הבכורה שלה היא עשתה בשנת 2017 בסרט האינדי "Pulse", שהוקרן בפסטיבלי קולנוע. היא גם כיכבה כשחקנית תומכת באותה שנה בסרט האימה האמריקני Wish Upon (אנ'), לצד ג'ואי קינג. את הופעת הבכורה שלה בטלוויזיה היא עשתה בשנת 2017 בסדרה האוסטרלית "וולף קריק" (אנ').
ב־9 ביולי 2018 הוכרז כי לנגפורד אמורה לככב בתפקיד טסה יאנג בסרט "אחרי ש...", המבוסס על רומן הבדיון החדש למבוגרים 2014 בשם זהה שכתבה אנה טוד (אנ'). הסרט הוקרן בבכורה בשנת 2019, והשיג 69.5 מיליון דולר. היא הייתה מועמדת וזכתה בפרס Teen Choice Award על תפקידה כטסה יאנג. סרט ההמשך, "אחרי שהתנגשנו", יצא בשנת 2020, כאשר לנגפורד והכוכב המשותף הירו פיינס-טיפין חזרו לתפקידיהם. בשנת 2019, לנגפורד הופיעה גם בסדרת הטלוויזיה המקומית האמריקאית לאנתולוגיית האימה "Into the Dark" בתור קלייר.
בשנת 2021 גילמה את אמה ג'ונסון בסרט של נטפליקס "מוקסי", המבוסס על הרומן בעל אותו שם שכתבה ג'ניפר מתיו. הסרט, בבימויה של איימי פולר, יצא לשירות של נטפליקס ב-3 במרץ.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2017 | Pulse | סטודנטית | ללא קרדיט |
| 2017 | שבע משאלות | דארסי צ'פמן |  |
| 2019 | אחרי ש... | טסה יאנג |  |
| 2020 | אחרי שהתנגשנו | טסה יאנג |  |
| 2021 | מוקסי | אמה ג'ונסון |  |
| 2021 | אחרי שנפלנו | טסה יאנג |  |
| 2022 | אחרי ש... הגענו לסוף הטוב | טסה יאנג |  |
| 2022 | ג'יגי ונייט (אנ') | קייטי גיבסון |  |
| 2023 | אחרי ש...הכל נגמר | טסה יאנג |  |
| 2023 | The Other Zoey | זואי מילר |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2017 | וולף קריק | אמה וובר | 2 פרקים |
| 2019 | Into the Dark | קלייר זינגר | פרק: "They Come Knocking" |
| 2020 | יום אחרי יום | לוסי / בלה ויליאמס | 3 פרקים |
פילמוגרפיה > פרסים ומועמדויות

| שנה | פרסים | קטגוריה | עבודה מועמדת | תוצאה |
| --- | --- | --- | --- | --- |
| 2019 | פרסי בחירת נוער | שחקנית הדרמה של השנה | אחרי ש... | זכייה |
הערות שוליים

↑  Waterhouse, Jonah (20 בפברואר 2019). "Everything You Need To Know About Josephine Langford, The Star Of 'After'". Elle. נבדק ב-26 בספטמבר 2019. {{cite web}}:  (עזרה)
↑  "From Applecross to Hollywood star". PerthNow. 2 בדצמבר 2018. {{cite web}}:  (עזרה)
↑  McCarthy, Lauren. "Is Josephine Langford Poised to be the Next Kristen Stewart?". W Magazine.
↑  "The Author - Parenting Is Forever". parentingisforever.com.au. נבדק ב-2019-06-21.
↑  Wynne, Emma (26 בנובמבר 2015). "Local hero's 32 years saving lives in the air". ABC News. {{cite web}}:  (עזרה)
↑  "Who is Katherine Langford and who does she play in new Avengers film?". The Sun. 27 באוקטובר 2018. {{cite web}}:  (עזרה)
↑  "Perth star Josephine Langford is set to star in this steamy movie". celebrity.nine.com.au.
↑  "How tall is Josephine Langford?". PopBuzz.
↑  "Josephine Langford Set to Become Hollywood's "It Girl" | BLOUIN ARTINFO". www.blouinartinfo.com.
↑  "Josephine Langford Is Ready for the After Effect". finance.yahoo.com. אורכב מ-המקור ב-2019-04-13. נבדק ב-2019-12-30.
↑  Jr, Mike Fleming; Jr, Mike Fleming (2018-07-09). "Josephine Langford Set To Star As Tessa In 'After,' Movie Adaptation Of Anna Todd's YA Phenom Novels". Deadline (באנגלית). נבדק ב-2019-06-21.
↑  Schulman, Alissa. "After's Josephine Langford Is Ready For Her Close-Up". MTV News.
↑  "Katherine Langford's Sister Was Just Cast In A Harry Styles Inspired Fanfic Movie". PopBuzz.
↑  Chambers, Hannah (12 באפריל 2019). "'After' Star Josephine Langford Spills On Bad Boys, Steamy Sex Scenes and That Harry Styles Drama". Cosmopolitan. {{cite web}}:  (עזרה)
↑  "After (2019) (2019) - Box Office Mojo". www.boxofficemojo.com.
↑  Moreau, Jordan; Moreau, Jordan (19 ביוני 2019). "'Avengers: Endgame,' 'Riverdale,' 'Aladdin' Top 2019 Teen Choice Award Nominations". {{cite web}}:  (עזרה)
↑  Tartaglione, Nancy; Tartaglione, Nancy (19 במאי 2019). "Voltage Heats Up 'After' Sequel; Josephine Langford & Hero Fiennes Tiffin Returning – Cannes". {{cite web}}:  (עזרה)
↑  Chambers, Hannah (20 במאי 2019). "'After' Is Officially Getting a Sequel! Here's What You Need to Know". Cosmopolitan. {{cite web}}:  (עזרה)
↑  N'Duka, Amanda (5 בנובמבר 2019). "'After' Star Josephine Langford Joins Amy Poehler's 'Moxie'". Deadline. נבדק ב-17 בנובמבר 2019. {{cite news}}:  (עזרה)
| --- | --- |
בקרת זהויות :  PLWABN: 9811794773805606  BIBSYS: 1606126540975  BNE: XX6091531  BnF: cb17849275z (data)  GND: 1279679581  ISNI: 0000 0004 8006 5559  LCCN: no2020065229  NKC: xx0259145  NTA: 423081292  VIAF: 53156495398817561172   WorldCat (עם VIAF): 53156495398817561172
גארי קאר

| --- | --- |

 לידה:  20 בנובמבר 1941 (בן 82) לוס אנג'לס, ארצות הברית 
 מוקד פעילות:  ארצות הברית 
 תקופת הפעילות:  מ-1962 
 מקום לימודים:  בית הספר ג'וליארד 
 סוגה:  מוזיקה קלאסית 
 שפה מועדפת:  אנגלית 
 כלי נגינה:  קונטרבס 
 www.garykarr.com
 
גארי קאר (באנגלית: Gary Karr; נולד ב-20 בנובמבר 1941) הוא נגן הקונטרבס הראשון בעולם אשר פתח בקריירה סולנית מלאה. הוא הוכתר על ידי מגזין טיים כבסיסט הסולני המוביל בעולם.
ביוגרפיה

קאר נולד בלוס אנג'לס. בן למשפחת קונטרבסיסטים מקצועיים, בהשפעתם החל את לימודי הכלי והוא בן 9 בלבד. בעידוד סבו, בסיסט אף הוא ודמות בעלת השפעה מכרעת בחינוכו המוזיקלי, בילדותו נחשב לילד פלא. קאר נרשם ללימודים גבוהים באוניברסיטת קליפורניה תחת הדרכתו של הרמן ריינסהאגן. עם זאת, היה זה המעבר לבית הספר ג'וליארד והמפגש עם המורה המפורסם סטיוארט סאנקי אשר הותיר בו חותם. בתקופה זו אף נהג לבקר בסטודיו של הכנר הנודע מישה אלמן על מנת להאזין לאימוניו.
את הופעת הבכורה של קאר ב- 1962 ליוותה הפילהרמונית של ניו יורק תחת שרביטו של ליאונרד ברנשטיין. כאן הרהיב קאר עוז וניגן את "הברבור" מתוך קרנבל החיות של סן-סנס, הכתוב במקור לצ'לו, בגובה הצליל המקורי. זאת לאחר סירובו לבקשת ברנשטיין לנגן את "הפיל", הקטע המיועד לקונטרבס מתוך אותה היצירה. באותה השנה הגיש קאר רסיטל בכורה בקרנגי הול. ההופעה עוררה הדים בעולם המוזיקה דאז, ובעקבותיה אף החליטה אלמנתו של סרגיי קוסביצקי לתרום לקאר את קונטרבס האמאטי משנת 1611 של בעלה המנוח. מאז הופיע כסולן עם תזמורות רבות ברחבי העולם, ביניהן התזמורת הסימפונית של שיקגו, התזמורת הפילהרמונית של לונדון, התזמורת הפילהרמונית של הונג קונג, התזמורת הסימפונית של מונטריאול, תזמורת סימון בוליבר (ונצואלה), התזמורת הסימפונית ירושלים, התזמורת הפילהרמונית של אוסלו והתזמורת הקאמרית של ציריך. קאר אף חבר פעם נוספת לברנשטיין וביצע את הקונצ'רטו לקונטרבס של קוסביצקי, ביצוע מחווה מצידו של ברנשטיין למורהו הדגול בטאנגלווד.
תחום הפדגוגיה חב אף הוא רבות לקאר. שנים של מחקר בתחום הטכניקה של הכלי הניבו מספר ספרים המסבירים את גישתו באשר ליציבה ועבודה נכונה עם הגוף בעת הנגינה, וכן תרגילים המיועדים לשיפור השליטה הטכנית בקונטרבס. קאר גם הקליט משדר וידאו העוסק בנושאים אלה וכולל הדגמות חיות. בעבר אף לימד במוסדות יוקרתיים ברחבי ארצות הברית, ביניהם בית הספר ג'וליארד, ייל ובית הספר הארט למוזיקה. תלמידו הבולט בישראל הוא מיכאל קלינגהופר.
בשנת 2001 ניגן קאר את רסיטל הפרידה שלו, אשר חתם את הקריירה שלו כאמן מופיע. כיום הוא מתרכז בהקלטות באולפן הביתי שלו ובהוראה.
גבינה אמריקאית

| --- | --- |

 
 מאכלים
 סוג:  גבינה מעובדת 
 מוצא:  ארצות הברית 
 
גבינה אמריקאית
הצ'יזבורגר מכיל לעיתים קרובות גבינה אמריקאית - בחירה פופולרית במיוחד בקרב אנשים רבים באמריקה הצפונית
גבינה אמריקאית מודרנית היא סוג של גבינה מעובדת שפותחה בארצות הברית במהלך העשור השני של המאה ה-20 ומופקת מגבינה (לרוב צ'דר או גבינת קולבי (אנ') הדומה לצ'דר), בתוספת מתחלבים, מי גבינה ותוספים נוספים. לגבינה טעם קרמי ומלוח, והיא בעלת נקודת התכה נמוכה מזו של הגבינות ממנה מופקת. צבעה של גבינה אמריקאית הוא לבן, אך לעיתים מוסיפים לה צבע מאכל אנאטוֹ כדי להופכה לצהובה.
הגבינה האמריקאית היא הגבינה המשמשת להכנת צ'יזבורגר ברשתות המזון המהיר בארצות הברית.
היסטוריה

המתיישבים הבריטים באמריקה הצפונית החלו להפיק גבינת צ'דר לאחר שהם התיישבו באמריקה הצפונית. קיים תיעוד לכך שכבר בשנות ה-90 של המאה ה-18 גבינת צ'דר מתוצרת אמריקאית יוצאו לאנגליה. לפי רוברט קרלטון בראון, מחבר הספר "The Complete Book of Cheese", הגבינה שהייתה מוכרת באמריקה כ"גבינה צהובה", הייתה ידועה כגבינת צ'דר אמריקאית או גבינת צ'דר יאנקית באנגליה. המילון האנגלי של אוקספורד מפרט את השימוש הידוע הראשון במונח "גבינה אמריקאית" בעיתון The Guardian of Freedom שהתפרסם בעיר פרנקפורט שבקנטקי בשנת 1804.
לאחר שרשם פטנט על שיטה חדשה לייצור גבינה מעובדת ב-1916, ג'יימס ל. קראפט החל לראשונה לשווק את הגבינה האמריקנית בסוף העשור השני של המאה ה-20, ובעקבות כך המונח "גבינה אמריקאית" החל להתייחס במהירות לסוג המעובד של הגבינה במקום לסוג המסורתי אבל גבינות הצ'דר היקרות יותר שמיוצרות ונמכרות גם הן בארצות הברית. חברתו של קראפט עדיין קיימת ונחשבת היצרן הגדול ביותר של גבינה אמריקאית.
ג'ובאנינו גוארסקי

| --- | --- |

 לידה:  1 במאי 1908 רוקאביאנקה, איטליה 
 פטירה:  22 ביולי 1968 (בגיל 60) צ'רוויה, איטליה 
 כינוי:  Guareschi, Giovanni Guareschi 
 שם לידה:  Giovannino Oliviero Giuseppe Guareschi 
 מדינה:  איטליה איטליה
 השכלה:  אוניברסיטת פארמה  Liceo Classico G. D. Romagnosi 
 קישורים חיצוניים
 www.giovanninoguareschi.com
 
ג'ובאנינו (ג'ובאני) אליביירו ג'וזפה גוארסקי (באיטלקית: Giovannino Oliviero Giuseppe Guareschi; ‏1 במאי 1908 – 22 ביולי 1968) היה עיתונאי, קריקטוריסט והומוריסטן איטלקי. הדמות המוכרת ביותר שיצר הוא דון קאמילו.
קורות חיים

נולד ברוקאביאנקה (Fontanelle di Roccabianca) (אנ') שבנפת פארמה למשפחה ממעמד הביניים. ב-1926 פשטה משפחתו את הרגל, והוא לא יכול היה להמשיך בלימודיו באוניברסיטת פארמה. לאחר שעבד במספר עבודות שוליות וקטנות, החל לכתוב בעיתון מקומי ששמו "Gazzetta di Parma". ב-1929 היה לעורכו של המגזין הסאטירי "Corriere Emiliano", ומ-1936 ועד 1943 היה עורכו של מגזין אחר, דומה באופיו, בשם "Bertoldo".
ב-1943 התגייס לצבא, מעשה שככל הנראה עזר לו להימנע מחיכוכים עם השלטון הפשיסטי במדינה. בסופו של דבר היה לקצין ארטילריה. כאשר איטליה חתמה על הסכם שביתת נשק עם כוחות בעלות הברית ב-1943, נעצר ונכלא במחנות שבויים למשך שנתיים, לצד שבויים איטלקיים אחרים.
לאחר המלחמה חזר גוארסקי לאיטליה והקים ב-1945 את "Candido", שבועון סאטירי מלוכני. כשהפכה איטליה לרפובליקה היה לתומך המפלגה הדמוקרטית-נוצרית. במגזין נהג למתוח ביקורת על הקומוניזם והציגו בצורה סאטירית. אחת הדוגמאות לכך היא קומוניסט בעל נחיר נוסף שהופיע באחד מציוריו המפורסמים. כאשר הקומוניסטים הובסו בבחירות 1948, לא חסך את שבט לשונו גם מהמפלגה הדמוקרטית-נוצרית.
ב-1950 פרסם "Candido" קריקטורה סאטירית שלגלגה על לואיג'י אינאודי, נשיא הרפובליקה, אשר נראה בקווירינאלה.
דמותו של דון קאמילו

גוארסקי התפרסם הודות לסדרת סיפורים קצרים, בהם מככב הכומר הכפרי דון קאמילו לצד חברו/יריבו פפונה (Peppone) - ראש הכפר הקומוניסט. עלילת הסיפורים מתרחשת בשנות ה-50 המוקדמות במאה הקודמת בעמק הפו בצפון איטליה, על רקע תוכנית מרשל. בעוד שדון קאמילו תומך בתוכנית, פפונה מתנגד לה בכל מאודו, ורואה בה תוכנית אפלה להשתלטות האימפריאליסטים על משאבי העם. דון קאמילו ופפונה מתגוררים בכפר קטן, שגוארסקי אינו מציין את שמו המפורש, אלא מכנה אותו כ"העולם הקטן" ("el piccolo mondo"). דון קאמילו הוא גבר חזק ומגודל המתלהב בקלות. כשהרוחות מתחממות איננו טומן ידו בצלחת, וכמותו גם פפונה. חברותם החלה כאשר נלחמו יחדיו בשורות הפרטיזנים במלחמת העולם השנייה נגד הפשיסטים. לאחר שפנו לפוליטיקה התגלעה ביניהם יריבות, אך ברגעי האמת נשכחים מהם חילוקי הדעות האידאולוגיים. לצד שני הגיבורים מתייצב גיבור נוסף, והוא ישו, המתנוסס על הצלב בכנסייתו של דון קאמילו. דון קאמילו שופך בצר לו את ליבו, ואילו ישו עונה ומוכיח אותו על דעותיו הקדומות וקשי ליבו. גוארסקי נהג לאייר בראש סיפוריו קריקטורה קלילה ויש לראות בה חלק בלתי-נפרד מהסיפור. בין השורות של הסיפורים ההומוריסטיים ניתן לקרוא ביקורת נוקבת של גוארסקי, הן על הממסד הקומוניסטי והן על הממסד הקתולי.

דמותו של דון קאמילו התפרסמה וזכתה לאהדה נוספת בעקבות סדרת סרטים קומיים בכיכובו של השחקן הצרפתי פרננדל, אשר גילם את דמותו של הכומר.
מספריו

מבין הספרים הרבים בסדרת דון קאמילו תורגמו לעברית אך מעט מהם. גוארסקי הציב תנאי מפורש שסיפוריו יתורגמו ישירות מאיטלקית, אתגר בו עמדו בשנות החמישים עמנואל אולסבנגר ודניאל שר. בשנת 2018 פורסם כרך חדש המכיל בתוכו שני ספרים שטרם ראו אור בעברית, בתרגומה של אסנת רז. יורשיו של גוארסקי, אלברטו גוארסקי וקאמילה אנוני (בנו ואחייניתו), העניקו אישור מיוחד לתרגמם מאנגלית, לרגל שנת היובל לפטירתו של המחבר.
עולמו הקטן של דון קאמילו, מאיטלקית: עמנואל אולסבנגר, תל אביב: מסדה, 1954. (הוצאה נוספת: חיפה: איתמר)
דון קאמילו וצאן מרעיתו, מאיטלקית: דניאל שר, תל אביב: מסדה, 1956. (הוצאה נוספת: חיפה: איתמר)
דון קאמילו אוחז בזנבו של השטן / קומראד דון קאמילו, מאנגלית: אסנת רז, תל אביב: הוצאת קמין, 2018.
La scoperta di Milano (1941)
Il destino si chiama Clotilde (1943)
Il marito in collegio (1944)
Favola di natale (1945)
Diario Clandestino 1943-1945 (1946)
Italia Provvisoria (1947)
Lo zibaldino (1948)
Corrierino delle famiglie (1954)
Vita in famiglia (1968)
פילמוגרפיה

סרטים המבוססים על דמותו של דון קאמילו:
The Little World of Don Camillo - Don Camillo (1952)
The Return of Don Camillo - Il ritorno di Don Camillo (1953)
Don Camillo's Last Round - Don Camillo e l'onorevole Peppone (1956)
Don Camillo: Monsignor - Don Camillo Monsignore... ma non troppo! (1961)
Don Camillo in Moscow - Il compagno Don Camillo (1965)
Don Camillo, remake by Terence Hill (1983)
הערות שוליים

↑  לעיתים קרובות נהג גוארסקי להתלוצץ על כך שחרף העובדה שהוא איש גדל מידות, הוטבל בשם האיטלקי "ג'ובאנינו", שמשמעותו "יוחנן הקטן", או "יוני". עם זאת, על חלק מכריכות ספריו מופיע דווקא השם "ג'ובאני", או ששמו הפרטי מושמט כליל.
↑  בספרים שלא תורגמו, מציין גוארסקי את שמותיהם המפורשים של דון קאמילו, פפונה וכפרם. ראו ויקיפדיה האנגלית.
| --- | --- |
בקרת זהויות :  NLI: 987007262132605171  PLWABN: 9810539940205606  BIBSYS: 90172729  BNE: XX1721273  BnF: cb11906097h (data)  CANTIC: a10933529  CiNii: DA03800783  GND: 118698745  ICCU: CFIV001070  ISNI: 0000 0001 2120 0931  LCCN: n50033000  LNB: 000088657  NDL: 00441902  NKC: jo2002101362  NLA: 35155548  NLG: 64154  NLK: KAC199610998  NTA: 069079919  SELIBR: 245953  SNAC: w6j40ccn  SUDOC: 026905469  Trove: 844906  VcBA: 495/353874  VIAF: 9847198   WorldCat (עם VIAF): 9847198 
דון קאמילו, כפי שגולם על ידי פרננדל
גוארסקי בשנת 1945
גוארסקי בצעירותו, סטודנט באוניברסיטת פארמה
גב צנונית

גב צנונית הוא גב (מקור מים מדברי שנוצר על ידי התמלאות שקעים בסלע במים) גדול ממדים בנחל עקב אשר בבקעת צין.
נמצא בסמוך לעין עקב.
היווצרות הגב

בדומה לנחל עקב בכללותו, הגב נוצר על ידי בליה בסלע הגיר שמתצורת עבדת ומתוך כך חשיפת החוואר והקירטון ששייכים לחבורת עבדת. קירטון וחוואר נחשבים לסלעים אטימים, ולכן המים שזורמים בנחל עקב נאגרים בו. בשונה ממקור המים הסמוך לו, עין עקב, לא נמצאת בו נביעה, כלומר המים שפורצים בו אינם מי נגר תחתי אלא מי נגר עילי.
ייחודיות הגב

זהו אחד ממספר גבים ייחודיים בבקעת צין, כגון גב זרחן. המיקרואקלים הנוצר על ידי עין עקב בנוסף למעוק הגירני גורמים לכך שהגב מלא לאורך השנה, ואינו מתייבש. בגב, בדומה לעין עקב, יש צמחייה ייחודית לגבי מים כגון שערות שולמית מצויות ומספר מינים של אצות ירוקיות. מפני שאינו זורם, הגב משמש בית גידול לחיידקים אנאירוביים שגורמים לכך שיש בו ריכוז גבוה של מתאן.
ג'ילי CD

| --- | --- |

Geely CD
 מאפיינים כלליים
 יצרן:  ג'ילי
 שנות ייצור:  2009–2011
 הרכבה:  הרפובליקה העממית של סין הרפובליקה העממית של סין
 מודל קודם:  Geely BL
 סיווג:  מכונית ספורט
 אורך:  4,085 מ"מ
 רוחב:  1,714 מ"מ
 גובה:  1,370 מ"מ
 משקל:  1,370 ק"ג
 בסיס גלגלים:  2,440 מ"מ
 מפרט טכני
 מנוע:  4 צילינדרים, 1.5 ליטר המפיק 94 כ"ס ב-6,000 סל"ד (מנוע טויוטה מסוג "MR479QA")  4 צילינדרים, 1.8 ליטר (מנוע טויוטה מסוג "JL481Q")
 הילוכים:  תמסורת ידנית - 5 מהירויות
 מהירות מרבית:  175 קמ"ש (דגם מנוע 1.5 ליטר)
 צריכת דלק:  7.45 ליטר ל-100 ק"מ (במהירות של 90 קמ"ש)
דגם "ג'ילי CD"
ג'ילי CD (באנגלית: "Geely CD") היא מכונית ספורט בתצורת קופה מתוצרת יצרנית הרכב הסינית ג'ילי אשר יוצרה בין השנים 2009–2011.
מאפיינים

דגם "ג'ילי CD" הוצג לראשונה בתערוכת המכוניות הבינלאומית בפרנקפורט בשנת 2005.
4 מושבים (2+2).
2 דלתות.
מנוע בנזין.
מנוע קדמי.
מנוע קירור מים.
צמיגים - 195/55 R15.
"CD" - פירושו באנגלית "Chinese Dragon".
יחס משקל/כח - 14.7 ק"ג ל-כ"ס.
ראו גם

ג'ילי
ג'ילי בינרוי
ג'ילי ג'יאג'י
ג'ילי יואנג'ינג SUV
ג'ילי ביני
ג'ילי CK
ג'ילי BL
הערות שוליים

↑  דגם "ג'ילי CD" - מפרט ultimatespecs.com/pt/car-specs/Geely/38107/Geely-China-Dragon-15
↑  דגם "ג'ילי CD" (בסינית) autohome.com.cn/611
↑  דגם "ג'ילי CD" - תמונות car.info/en-se/geely/cd
↑  דגם "ג'ילי CD" - תמונה ultimatecarpage.com/slide/5109/Geely-CD
ג'וני אוונס

ג'ונתן גרנט "ג'וני" אוונס (באנגלית: Jonathan Grant "Jonny" Evans; ‏נולד ב־3 בינואר 1988) הוא כדורגלן צפון אירי המשחק בעמדת הבלם בקבוצת מנצ'סטר יונייטד ובנבחרת צפון אירלנד.
ביוגרפיה

אוונס נולד בעיר בלפסט שבצפון אירלנד ושיחק באקדמיית הנוער של מנצ'סטר יונייטד מאז היותו בן עשר. בשל חוק של התאחדות הכדורגל האנגלית אשר אסר על מועדונים להחתים ילדים אשר גרו במרחק של מעל שעת נסיעה, עקרה משפחתו מצפון אירלנד ועברה להתגורר במנצ'סטר.
אוונס שיחק חצי מעונת 2006/2007 בהשאלה בקבוצת אנטוורפן כחלק מעסקת בה הושאלו גם דארון גיבסון, דני סימפסון ופרייזר קמפבל ממנצ'סטר לאנטוורפן. לאחר מכן שיחק אוונס בשתי תקופות השאלה בקבוצת סנדרלנד.
את הופעת הבכורה שלו במדי מנצ'סטר יונייטד ערך אוונס ב-26 בספטמבר 2007 במשחק נגד קובנטרי סיטי במסגרת גביע הפוטבול ליג. את הופעת הבכורה שלו בליגה ערך נגד צ'לסי כשעלה במקומו של נמניה וידיץ' המושעה.
בספטמבר 2006, עוד בטרם ערך את הופעת הבכורה שלו במדי מנצ'סטר יונייטד, זומן אוונס לסגל נבחרת צפון אירלנד, וערך את הופעת הבכורה שלו במדים הלאומיים בניצחון 2–3 על ספרד.
ב-29 באוגוסט 2015, לאחר 9 שנים ביונייטד חתם בווסט ברומיץ' אלביון.
ב-8 ביוני 2018 חתם בלסטר סיטי לאחר שווסט ברומיץ' ירדה לצ'מפיונשיפ.
ב-1 בספטמבר 2023 חתם לעונה במנצ׳סטר יונייטד.
אחיו הצעיר של אוונס, קורי, משחק בהאל סיטי בעמדת הקשר.
תארים

אליפות הפוטבול ליג: 2006/2007
אליפות הפרמייר ליג: 2008/2009, 2010/2011, 2012/2013
הגביע האנגלי: 2023/24
גביע הפוטבול ליג: 2008/2009, 2009/2010
מגן הקהילה: 2010, 2011, 2013
אליפות העולם לקבוצות: 2008
הגביע האנגלי: 2020/2021
מגן הקהילה: 2021
הערות שוליים

↑  ג'וני אוונס באתר הרשמי של מנצ'סטר יונייטד
↑  Communications Department, Jonny Evans signs for United, Manchester United, ‏1 בספטמבר 2023
| נבחרת צפון אירלנד – יורו 2016 |
| --- | --- | --- |
|  1 מקגוברן •  2 מקלאפין •  3 פרגוסון •  4 מקאולי •  5 ג'. אוונס •  6 ביירד •  7 מקג'ין •  8 דייוויס •  9 גריג •  10 לאפרטי •   11 וושינגטון •  12 קארול • 13 ק. אוונס •  14 דאלאס • 15 מק'קלאף • 16 נורווד • 17 מקניר • 18 יוז • 19 וורד • 20 קאת'קארט • 21 מג'ניס • 22 הודסון • 23 מאנוס • מאמן: אוניל |  1 מקגוברן •  2 מקלאפין •  3 פרגוסון •  4 מקאולי •  5 ג'. אוונס •  6 ביירד •  7 מקג'ין •  8 דייוויס •  9 גריג •  10 לאפרטי •   11 וושינגטון •  12 קארול • 13 ק. אוונס •  14 דאלאס • 15 מק'קלאף • 16 נורווד • 17 מקניר • 18 יוז • 19 וורד • 20 קאת'קארט • 21 מג'ניס • 22 הודסון • 23 מאנוס • מאמן: אוניל | צפון אירלנד |
בואו לאכול איתי עונה 4

| --- | --- |

 מנחים:  קריינות: שי אביבי
 משתתפים:  ראו בהמשך
 פרסים:  נסיעה קולינרית לאיטליה
 ארץ מקור:  ישראל ישראל
 שפות:  עברית
 מספר פרקים:  20
 הפקה
 מפיק:  אסף גיל עדי רוסמן
 חברת הפקה:  גיל הפקות
 עורכים:  אסף גיל תמר איכילוב
 בעלי תפקידים נוספים:  עורכת ליהוק: ענת רשף
 אורך פרק:  50 דקות
 שידור
 רשת שידור:  כאן 11
 תקופת שידור מקורית:  5 בינואר 2020 – 26 בפברואר 2020 (53 ימים)
 קישורים חיצוניים
 אתר התוכנית
 → עונה שלישיתעונה חמישית ←
בואו לאכול איתי עונה 4 היא העונה הרביעית ועונת הזוגות השנייה של תוכנית המציאות הישראלית "בואו לאכול איתי". העונה שודרה החל מ-5 בינואר עד 26 בפברואר 2020 בכאן 11, והיא כללה 16 פרקים ששודרו בחלוקה של 2 פרקים על כל שבוע. פרקי העונה מלווים בקריינות קומית של שי אביבי.
על העונה

עונה זאת היא העונה הרביעית של התוכנית, העונה השנייה במצטבר ששודרה בכאן 11, והעונה השנייה שמתקיימת בפורמט הזוגות (לכן היא נקראת גם "עונת הזוגות השנייה").
באפריל 2019 נפתחה ההרשמה לעונה הרביעית של התוכנית.
בעונה זאת היו ארבעה משתתפים שאחרי התוכנית השתתפו בתוכניות אחרות: אודליה סוויסה השתתפה בעונה העשירית של "האח הגדול" (ואף הגיעה למקום החמישי), עמית צוק השתתפה בעונה הראשונה של "משפחה בהסעה", ואביבה ויחיאל חזן השתתפו יחדיו בעונה השלישית של "זוג מנצח VIP".
התרחשויות בולטות

במהלך השבוע הראשון התבטאה רבות אודליה כנגד אשכנזים וכלפי חן וענר בפרט.
בארוחה הראשונה של השבוע השלישי אביבה אמרה: ”גם אם הוא הרביץ לך [...] שטפי את הפנים, שימי אודם אדום ותמרחי על השפתיים [...] אחר כך במיטה הכל יסתדר”. התבטאות זאת עוררה סערה בקרב הצופים.
שבועות העונה > שבוע 1 (דרום)

השבוע הראשון של העונה היה שבוע הדרום והוא שודר בין 5 בינואר ל-6 בינואר 2020. בשבוע זה ניצחו אלי ונדב עם 26 נקודות.
אלי דודאי ונדב פרץ – בזוגיות, מנחל עוז.
חן ברמי וענר זקוביץ' – בזוגיות, מבאר שבע.
אבי ואודליה סויסה – נשואים +4, מירוחם.
| סדר האירוח | הזוג | נקודות> אלי | נקודות> נדב | נקודות> חן | נקודות> ענר | נקודות> אבי | נקודות> אודליה | סה"כ הנקודות |
| --- | --- | --- | --- | --- | --- | --- | --- | --- |
| 1 | אלי ונדב | המארחים | המארחים | 7 | 6 | 6 | 7 | 26 |
| 2 | חן וענר | 7 | 6 | המארחים | המארחים | 6 | 6 | 25 |
| 3 | אבי ואודליה | 7 | 7 |  |  | המארחים | המארחים | 26 |